AĠĠORNAT: Alarm Phone tappella biex jiġu salvati aktar minn 200 immigrant; 110 minnhom fuq dgħajsa tal-injam fis-SAR ta' Malta Permezz ta' tweet Alarm Phone appellat biex jiġu salvati aktar minn 200 immigranti li jinsabu f'diffikultà. Alarmp Phone qalet li tinsab f'kuntatt ma' tliet dgħajjes li jinsabu f'diffikultà fiċ-ċentru tal-Mediterran. L-NGO umanitarju qal li fiż-żona ta' tiftix u salvataġġ ta' Malta hemm madwar 110 immigranti fuq dgħajsa tal-injam, filwaqt li fuq żewġ dgħajjes oħrajn hemm madwar 100 immigrant ieħor. Alarm Phone qalet li d-dgħajsa bl-immigranti li tinsab fis-SAR ta' Malta tinsab madwar 32 mil nawtiku 'l barra minn Lampedusa. L-NGO żied jgħid li d-dgħajsa ġarrbet ħsarat f'waħda mill-magni. Tenniet li filwaqt li ma rnexxilhiex tagħmel kuntatt mal-Forzi Armati ta' Malta, il-Guardia Costiera Taljana qed tiċħad li din is-sitwazzjoni taqa' taħt ir-responsabbiltà tagħha.